થોડી જ વારમાં ગામ લોકોની માંગણીનો સાદ ઉંચો ઉઠ્યો, અને હવે તો મુખી પર પણ દબાણ વધતું ચાલ્યું. એણે બાવાને તેની જ ન્યાય પ્રક્રિયામાંથી પસાર થવા વિનંતી કરી. અને આખરે કોઈ માર્ગબચેલો ન જાણી તેણે પોતાના હાથ તેણે ભાભી સામે ધરેલા કરમંડલમાં સરકાવ્યા ! પણ અંદર હાથ જાણે અંદર જ ચોંટી ગયા હોય એમ હાથ ભરાવી રહ્યો… અને મારી ધીરજ ખૂટી પડતા મેં ખેંચીને તેના હાથ બહાર કાઢ્યા ! અને એ થોડીક પળો મને મારી સૌથી કપરી કસોટીસમી લાગી. એ ક્ષણે મેં મારા જીવનનો સૌથી મોટો જુગાર – સૌથી મોટો તુક્કો – ખેલ્યો હતો… અને એ પણ કોઈના ચારિત્ર્ય પર સવાલ ઉઠાવીને ! ગામના બધા જ કંઇક આઘાત સાથે બાઘા બની જોઈ રહ્યા હતા, અને એમનો એ આઘાત જ મારો આશ્ચર્ય હતો ! કારણકે બાવાના હાથ ચકામા થયા હોય એવા રંગથી રંગાયેલા હતાં !